# Aigasvivas (Erau)

Aigasvivas (Aigues-Vives en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.
Los gentilicis son aigavivòl -a o aigavivot -a (pl. aigavivòls o aigavivots).

## Geografia
### Perimètre del territòri

Comunas confrontantas de Aigasvivas :
| La Cauneta | Sant Joan de Menerbés | |
| | | Agèl |
| Anha | Malhac | Bisa de Menerbés (Aude) |

## Toponimia

Las fòrmas ancianas son : alodia... de Aquaviva, cap a 1182, Aquamvivam en 1262, 1318, Aygue vive en 1518, Aigues-Vives en 1599, Aigues-Vives-le-Roy en 1624, Aiguesvives en 1643, 1740-60, Aiguesvives-le Roy, Aiguesvives le Roi en 1740-60, Aiguesvives en 1770 (mapa de Cassini). Lo nom designa de fònts abondosas e frescas. L'ancian determinant es ligat al fach que lo luòc aparteniá al domèni reial almens dempuèi 1284.
Aigasvivas ven del latin aqua, « aiga » e viva (parièr en occitan) o de lors resultats en latin vulgar e en occitan, lo tot al plural. Aig(u)a(s)viva(s) es un sintagma espandit coma toponime mai que mai en occitanoromanic (i a pas d'exemple, per las comunas o los municipis, d' *Aguaviva en iberoromanic o d' *Eauxvives en galloromanic; vertat es qu'en espanhòl o en portugués, l'adjectiu seriá diferent). Es mai que mai al plural, benlèu pas dempuèi l'origina, mès demòra al singular dins Aiguaviva de la Selva e Aiguaviva de Bergantes, los municipis catalans (lo monestier d'Aigües Vives, a Carcaixent, al País Valencian, usa çaquelà del plural). Lo nom demanda pas de traduccion e pòt èsser motivat per la preséncia de rius, de fonts, o de rius que naisson de fonts; en mai del sens literal e concret, la motivacion del nom poguèt èsser son aspècte melioratiu o valorizant : es benlèu pas per azard se, almens per las comunas e municipis, se tròba sonque en clima mediterranèu o oceanic d'influéncia mediterranèa e s'es absent de Lemosin, d'Auvèrnhe e de Gasconha, que l'aiga i manca pas. Dins la practica, se limita (totjorn per las comunas o municipis), al catalan, al lengadocian meridional e oriental e a la broá del provençal : a donc un caractèr regional net.
Fòrmas ancianas del diccionari toponimic d'Eugène Thomas (1865) Allodium de Aqua viva en 782; Mansus seu villa en 977; Aquæ vivæ fiscum, rectoria en 990; Aigue vive en 1518; Aigues vives en 1625.

### Paguinhan

Anciana parròquia annèxa d'Aigasvivas. Las fòrmas ancianas son Paguinio en 1635, Paguinan en 1740-60, Paguignan en 1770 (mapa de Cassini). La prononciacion es [pagi'ɲɔ]. Ven del gentilici latin Paconius, ambe'l sufixe -anum (proprietat galloromana).

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2001 | 2026 | Jean-Pierre Barthes | sense etiqueta | retirat d'agricultor |
| | 2001 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Sanch Inhan; es ara del canton de Sant Ponç de Tomièiras.

## Demografia

modificar « persona »  v · d · m 
Evolucion demografica Populacion comunala actuala (2013): 455, totala: 465 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 367 | 393 | 424 | 483 | 491 | 529 | 534 | 551 | 569 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 580 | 616 | 622 | 600 | 695 | 742 | 654 | 656 | 669 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 684 | 625 | 617 | 637 | 629 | 617 | 627 | 579 | 539 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 542 | 503 | 401 | 374 | 347 | 354 | 403 | 410 | 417 419 |
| 2009 | 2010 |
| 422 424 | 429 431 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 469 abitants e la densitat èra de 36,61 ab/km².

## Veire tanben

* Comunas d'Erau

## Nòtas e referéncias

* ↑ https://www.oocities.org/toponimiaoccitana/34c.html
* 1 2 https://books.google.com/books?newbks=1&newbks_redir=0&id=YL0iAQAAIAAJ&focus=searchwithinvolume&q=Aigues-Vives
* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 6
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 5
* ↑ https://dicotopo.cths.fr/places/P20373193
* ↑ Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 277
* Portal de Lengadòc